Σε γενικές γραμμές έμεινα πολύ ευχαριστημένη από το διαμέρισμα. Ήταν καθαρό, είχε όλες τις απαραίτητες παροχές, και με το παραπάνω, και η οικοδεσπότης ήταν πολύ ευγενική (για την ακρίβεια περισσότερη επαφή είχα με την μητέρα της Νικολ). Το μόνο μου πρόβλημα ήταν ο ύπνος. Το διαμέρισμα έχει ένα παράθυρο στην οροφή από το οποίο μπαίνει φως με το που ξημερώσει οπότε ξύπναγα από τις 7:30 και σε συνδυασμό με το όχι και τόσο αναπαυτικό στρώμα στο διπλό, δεν έκανα και τον καλύτερο ύπνο. Επικοινώνησα με την Νικολ για το αν μπορούμε να καλύψουμε το παράθυρο αλλά πολύ ευγενικά με ενημέρωσε ότι έχει πρόσβαση μόνο από το άλλο διαμέρισμα το οποίο είχε ενοικιαστές οπότε δεν μπορούσε να μπει. Για αυτό το γράφω όλο αυτό, σε περίπτωση που σας ενοχλεί κι εσάς το φως στον ύπνο και θέλετε να κοιμάστε μέχρι πιο αργά, να έχετε ζητήσει από πριν να το καλύψουν για να μην έχετε κανένα πρόβλημα.